Miekkailu kesäolympialaisissa 2024 – miesten säilän joukkuekilpailu

Miesten säilämiekkailun joukkuekilpailu Pariisin 2024 kesäolympialaisissa kilpailtiin 31. heinäkuuta 2024 Grand Palais’ssa Pariisissa. Kilpailuun osallistui kahdeksan joukkuetta, joista jokainen koostui kolmesta varsinaisesta jäsenestä ja yhdestä varajäsenestä. Kilpailun voitti Etelä- Korea, hopeaa sai Unkari ja pronssia Ranska. == Karsinta == Olympiamiekkailun joukkuekilpailuihin pääsi mukaan kahdeksan joukkuetta: maailmanrankingin neljä parasta ja näiden ulkopuolelta rankingissa korkeimmalla ollut joukkue kultakin neljältä karsinta-alueelta. == Formaatti == Mukaan päässeet kahdeksan joukkuetta sijoitettiin yksinkertaiseen pudotuskaavioon. Puolivälierävaiheen voittajat jatkoivat välieriin, häviäjät sijoitusotteluihin. Välierien voittajat kohtasivat loppuottelussa ja häviäjät pronssiottelussa. Kussakin joukkueessa kilpaili kolme varsinaista jäsentä ja yksi varajäsen. Ottelut koostuivat yhdeksästä osaottelusta niin, että kummankin joukkueen kaikki varsinaiset jäsenet ottelivat toisen joukkueen kaikkia varsinaisia jäseniä vastaan. Halutessaan joukkueet saattoivat korvata varajäsenellä kenet tahansa varsinaisen jäsenen ennen osaottelun alkua. Osaottelut kestivät kunnes toinen joukkueista saavutti pistetavoitteen. Tavoite kasvoi jokaisessa osaottelussa viidellä niin, että ensimmäinen osaottelu päättyi toisen joukkueen noustua viiteen pisteeseen, toinen kymmeneen ja niin edelleen. Voittaja oli se joukkue, joka ensimmäisenä saavutti 45 pistettä. == Tapahtumat == Puolivälieristä välieriin pääsivät Etelä-Korea, Ranska, Unkari ja Iran. Välierissä Etelä-Korea voitti Ranskan pistein 45–39 ja Unkari niukasti Iranin 45–43. Pronssiottelussa kohtasivat Ranska ja Iran. Maailmanrankingissa yhdeksänneksi sijoitettu Iran oli päivän yllättäjä edettyään välieriin ja hävittyään siellä Unkarille vain niukasti. Ranskaa vastaan ottelu näytti kuitenkin jo varhaisessa vaiheessa selvältä, kun Sébastien Patrice voitti toisessa osaottelussa Farzad Baherin 5–0. Boladé Apithy ja Maxime Pianfetti eivät olleet omissa osaotteluissaan yhtä ylivoimaisia, mutta Ranska voitti lopulta selkein lukemin 45–25. Loppuottelussa, kuten vuoden 2023 MM- finaalissakin, kohtasivat Etelä-Korea ja Unkari. Park Sang-won voitti ensimmäisessä osaottelussa kolminkertaisen olympiavoittaja Áron Szilágyin 5–4. Oh Sang-uk ja Gu Bong-il vahvistivat Etelä-Korean johtoa kasvattamalla omissa osaotteluissaan eroa Unkariin yhdellä ja kahdella pisteellä. Kahdessa seuraavassa osaottelussa tilanne pysyi jokseenkin samana, mutta kuudennessa osaottelussa András Szatmári toi Oh’ta vastaan Unkarin pisteen päähän Etelä- Koreasta. Seitsemännessä osaottelussa Etelä-Korean vaihtomies Do Gyeong-dong palautti joukkueensa menetetyn etumatkan voittamalla Krisztián Rabbin 5–0. Tästä kuuden pisteen tappioasemasta Unkari ei enää kyennyt nousemaan, vaikka viimeisessä osaottelussa Szilágyi tekikin kahdeksan pistettä ennen kuin Oh ratkaisi voiton Etelä-Korealle pistein 45–41. Olympiakulta oli Etelä-Korealle miesten säilän joukkuekilpailussa kolmas perättäinen. == Ottelukaavio == Sijoitusottelut == Sijoitukset == Sija Joukkue Urheilijat Do Gyeong-dong Gu Bon-gil Oh Sang-uk Park Sang-won Csanád Gémesi Krisztián Rabb András Szatmári Áron Szilágyi Boladé Apithy Jean-Philippe Patrice Sébastien Patrice Maxime Pianfetti 4 Farzad Baher Mohammad Fotouhi Ali Pakdaman Mohammad Rahbari 5 Luigi Samele Luca Curatoli Michele Gallo Pietro Torre 6 Adham Moataz Ziad El-Sissy Mohamed Amer Yassin Khodir 7 Eli Dershwitz Mitchell Saron Colin Heathcock Filip Dolegiewicz 8 Fares Arfa Shaul Gordon Francois Cauchon Olivier Desrosiers ==Lähteet== miesten säilän joukkuekilpailu